בורר סעיף א_1
קטגוריות: שו_ע / אורח חיים / הלכות שבת - הרב יהושע ננקינסקי

**ס"א**

★ ברמ"א "שכל מה שבורר לצורך **אותה סעודה** וכו'", עי' לקמן במשנ"ב [שכא-מב] שמביא מג"א שהותר סמוך לסעודה "משעת יציאת בית הכנסת".

ולכאו' מי שיש לו בני בית מרובים כגון ישיבה ולהכנת הסעודה נדרש זמן רב, אפי' כמה שעות, מסברא דשרי.

וע"ע שעה"צ [תריא-ט].

וכידע מהחזו"א שלא התיר יותר מחצי שעה, וכמו בכל מקום סמוך הכוונה חצי שעה [סמוך למנחה] ה"נ הכא.

ויל"ע במקרה שנצרך בפחות מחצי שעה האם נתיר לו גם בחצי שעה.

★לצורך סעודה מותר גם למנה אחרונה אפי' שיעבור זמן רב מהברירה עד השימוש, בכ"ז נחשב לאלתר.

וכן מסתבר שמותר לברור עבור כל דבר שמוגדר דבר אחד, כגון לצורך לימוד מתמשך שמותר לברור ספרים מעורבים הנצרכים לו לסוף לימודו היות שהכל מוגדר דבר אחד.

★ויל"ע מה נחשב דבר אחד, דהרי אם לובש כמה בגדים מותר לברור גם את הבגדים האחרונים.

ויל"ע אשה שמלבשת כמה ילדים והכל מוגדר עיסוק של לבישה האם מותר לברור לצורך הילד השני או שנחשב שני דברים.

★ויל"ע כשבורר חפץ להשאיל לחברו כעת [וכגון שאח"כ לא יוכל להשאילו] וחברו משתמש בו לאח"ז האם נחשב שימוש לאלתר בזה **שמשאיל כעת** או דנידון כלפי השימוש בחפץ, וא"כ הוי לאח"ז.

★יל"ע מקפיא עמוס שמוגדר תערובת ובורר דבר כדי להפשירו האם נחשב לאלתר, כגון אם להפשיר חלה לוקח שעתיים ובורר כעת [שעתיים קודם האכילה] האם נחשב לאלתר או לאח"ז כי השימוש לאח"ז.

וכן כנ"ל לחמם דבר.

★יל"ע האם מותר לברור ספרים ללימוד אבל הדרך לביהמ"ד לוקחת זמן רב, האם כה"ג נחשב לאלתר.

★במשנ"ב בהקדמה וז"ל: "אם הוא בורר בכלי שדרך לברור בה כגון מנפה וכברה חייב אפי' הוא בורר **האוכל מן הפסולת**, ודעתו לאכול מיד, שכן דרך הבורר בכלי פעמים הוא בורר האוכל מן הפסולת כגון שנקבי הכברה דקין והאוכל הוא גס".

מבואר בדעתו שהיות **והאוכל נשאר בכלי בידו** למרות שהפסולת נופלת ויוצאת בכ"ז חשיב אוכל מפסולת, דהברירה לא מתיחסת למה שיוצא אלא אחר מה שנשאר בידו.

וע"ע במג"א [טו] שמבואר שכה"ג שיוצא האוכל ונשאר בידו הפסולת נחשב כאוכל מתוך פסולת **דאזלינן אחר מה שיוצא.**

וע"ע במשנ"ב [מה].

וע"ע אגלי טל [בורר ה].

והגר"ז [בסידור] נקט שהברירה מתיחסת למה שאוחז בידו.

★עי' ביאה"ל [ד"ה הבורר] שהביא פמ"ג "שנסתפק האם נאסר לו עולמית".

ועי' תהל"ד שהסתפק האם מהני מה שיחזור ויערבנו.

★יל"ע בדברים גדולים שמבואר לקמן [בסע' ב] מהתרוה"ד שנאסר לברור, ועי"ש שדין זה אינו בודאי, וא"כ כלפי מעשה שבת י"ל דשרי.

★עי' ביאה"ל "בקנון", וע"ע לקמן [שמ-א ד"ה על שתי שערות].

★עי' ביאה"ל [שמ-א ד"ה ומלקט].

★יל"ע מה הדין בבורר פסולת מאוכל בכדי להאכיל את הפסולת לבהמתו, האם נחשב אוכל מפסולת מפני שמשתמש בפסולת או דנחשב פסולת מאוכל היות ובעצם זה פסולת וזה דרך ברירה וא"כ נאסר.